**กระทรวงดีอี - ดีป้า เปิดตัว HelpT น้ำท่วม ช่วยด้วย!**

**ช่องทางสนับสนุนการสื่อสารระหว่างประชาชนกับหน่วยงานท้องถิ่น**

**พร้อมรับแจ้งเหตุฉุกเฉินจากน้ำท่วมและให้การช่วยเหลือผ่าน LINE OA**

**วันที่** **12** **กันยายน** **2567**, **กรุงเทพมหานคร** – **กระทรวงดีอี** โดย **ดีป้า** เปิดตัว **HelpT** **น้ำท่วม** **ช่วยด้วย!** ช่องทางสนับสนุนการสื่อสารระหว่างประชาชนกับหน่วยงานท้องถิ่น สามารถรับแจ้งเหตุฉุกเฉินที่เกิดจากสถานการณ์น้ำท่วม  
ในพื้นที่ต่าง ๆ และประสานขอช่วยเหลือจากเทศบาลผ่าน LINE OA ในชื่อ **@HelpT** เปิดให้บริการแล้ววันนี้

**นายประเสริฐ** **จันทรรวงทอง** **รองนายกรัฐมนตรี** และ **รัฐมนตรีว่าการกระทรวงดิจิทัลเพื่อเศรษฐกิจและสังคม** **(กระทรวงดีอี)** เปิดเผยว่า ขณะนี้พี่น้องประชาชนในหลายพื้นที่ของไทยกำลังประสบเหตุอุทกภัย ดังนั้นเพื่อเป็นส่วนหนึ่งในการให้ความช่วยเหลืออย่างทันท่วงที **กระทรวงดีอี** โดย **สำนักงานส่งเสริมเศรษฐกิจดิจิทัล** หรือ **ดีป้า**   
จึงได้เปิดตัวแพลตฟอร์ม **HelpT** (เฮลพ-ที) **น้ำท่วม** **ช่วยด้วย!** ช่องทางสนับสนุนการสื่อสารระหว่างประชาชน  
กับหน่วยงานท้องถิ่นของจังหวัดต่าง ๆ ไม่ว่าจะเป็น เทศบาล องค์การบริหารส่วนจังหวัด องค์การบริหารส่วนตำบล กรมป้องกันและบรรเทาสาธารณภัย (ปภ.) ฯลฯ ในพื้นที่ 49 จังหวัด อีกทั้งสามารถรับแจ้งเหตุฉุกเฉินที่เกิดจากสถานการณ์น้ำท่วม และประสานขอความช่วยเหลือจากเทศบาลผ่าน LINE OA ในชื่อ **@HelpT**

“*ทั้งนี้* ***HelpT*** *ได้รับความช่วยเหลือด้านต่าง ๆ จากเครือข่ายพันธมิตรอย่าง บริษัท สยาม อินโน ซิตี้ จำกัด บริษัท ทริปเปิลที บรอดแบนด์ จำกัด (มหาชน) บริษัท แอดไวซ์ ไอที อินฟินิท จำกัด (มหาชน) และ บริษัท แลนด์   
โดมิเตอร์ จำกัด โดยประชาชนสามารถใช้บริการได้แล้ววันนี้ ซึ่ง* ***กระทรวงดีอี*** *คาดว่า* ***HelpT*** *จะแก้ไขปัญหาที่เกิดจากเหตุอุทกภัยแก่ประชาชนใน 49 จังหวัด จำนวนมากกว่า 20 ล้านครัวเรือน รวมประชาชนมากกว่า 45 ล้านราย ครอบคลุมพื้นที่กว่า 3.4 แสนตารางกิโลเมตร*” **รองนายกรัฐมนตรี** และ **รัฐมนตรีว่าการกระทรวงดีอี** กล่าว

ด้าน **ผศ.ดร.ณัฐพล** **นิมมานพัชรินทร์** **ผู้อำนวยการใหญ่** **ดีป้า** กล่าวว่า ตามที่ **รองนายกรัฐมนตรี** และ**รัฐมนตรีว่าการกระทรวงดีอี** สั่งการให้ **ดีป้า** เร่งหาโซลูชันช่วยเหลือประชาชนที่กำลังเดือดร้อนจากสถานการณ์น้ำท่วมนั้น **ดีป้า** จึงได้คัดเลือกโซลูชันจากบัญชีบริการดิจิทัล ซึ่งเป็นกลไกที่ **ดีป้า** พัฒนาขึ้นเพื่อรวบรวมผลิตภัณฑ์และบริการดิจิทัลจากผู้ประกอบการไทยที่ได้มาตรฐานกว่า 400 รายการ และหยิบยก My City แพลตฟอร์มเพื่อการบริหาร  
จัดการเมือง โดย บริษัท สยาม อินโน ซิตี้ จำกัด ผู้พัฒนาและให้บริการระบบ Smart City on LINE OA แพลตฟอร์มการสื่อสารสองทางระหว่างเมืองกับประชาชนมาต่อยอดสู่ **HelpT** **น้ำท่วม** **ช่วยด้วย!** ช่องทางการสื่อสารที่จะช่วยบรรเทาความเดือดร้อนให้กับประชาชนที่ได้รับผลกระทบจากเหตุอุทกภัยโดยการนำเทคโนโลยีดิจิทัลมาใช้ให้เกิดประโยชน์กับสังคมและประเทศ ซึ่งนับเป็นก้าวสำคัญในการขับเคลื่อนไทยสู่เศรษฐกิจและสังคมดิจิทัลอย่างยั่งยืน

สำหรับประชาชนในพื้นที่ประสบอุทกภัยสามารถแจ้งเหตุฉุกเฉิน ไม่ว่าจะเป็น เหตุน้ำท่วมสูง ถนน สะพานชำรุด ต้นไม้ล้มขวางทาง เสาไฟฟ้าหักโค่น ฯลฯ และขอความช่วยเหลือ อาทิ การขออพยพ การขออาหาร อุปกรณ์  
ส่องสว่าง กระสอบทราย ฯลฯ ซึ่งคำขอจากประชาชนจะถูกส่งไปยังหน่วยงานท้องถิ่น จากนั้นความช่วยเหลือจะถูกส่งเข้าไปในพื้นที่โดยเร็วที่สุด นอกจากนี้ **HelpT** ยังมีการรวบรวมเบอร์โทรแจ้งเหตุฉุกเฉินของหน่วยงานต่าง ๆ และให้ข้อมูลพยากรณ์ปริมาณฝนที่จะเกิดขึ้นในแต่ละพื้นที่จากแพลตฟอร์ม FAHFON (ฟ้าฝน) สำหรับพี่น้องประชาชนที่กำลังเดือดร้อนจากเหตุอุทกภัย ต้องการความช่วยเหลือ หรือแจ้งเหตุฉุกเฉิน อย่าลืม! แอดไลน์ **@HelpT** ส่วนหน่วยงานท้องถิ่นสามารถใช้งาน **HelpT** ได้โดยไม่มีค่าใช้จ่ายจนถึงเดือนธันวาคม 2567 หรือจนกว่าสถานการณ์จะสิ้นสุด

นอกจากนี้ **ดีป้า** ยังเป็นตัวกลางเชื่อมโยงระหว่าง **สมาคมตอบโต้ภัยพิบัติ** **ประเทศไทย** กับหน่วยงานท้องถิ่น  
ที่ต้องการความช่วยเหลือด้านการขนส่งสิ่งของแก่ประชาชนในพื้นที่ประสบอุทกภัยด้วยโดรนสู้ภัยพิบัติ สามารถติดต่อ **ดีป้า** ได้ทุกช่องทาง ไม่ว่าจะเป็น **0** **2026** **2333**, Facebook Page: **depa** **Thailand**, LINE OA: **@depaThailand**

---------------------------------------------------------------------